Във връзка с постъпило уведомление с вх. № ОВОС-1377/13.05.2025г. за изготвяне на план/програма: „Програма за опазване на околната среда на Община Раковски 2024-2028г.“, с възложител **ОБЩИНА РАКОВСКИ**, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Заявеното от Вас попада в обхвата на чл.2, ал.2, т.1 и т.3 от от Наредба за условията и реда за извършване на екологична оценка на планове и програми (Наредба за ЕО) и в тази връзка следва да бъде предмет на процедура по преценяване необходимостта от извършване на екологична оценка /ЕО/.

Съгласно чл. 82, ал. 1 от ЗООС и чл. З, ал. 2, т. 1 на Наредбата по ЕО, преценката за извършване на екологична оценка се извършва едновременно с изготвянето и решението за преценяване на необходимостта от извършване на ЕО се издава преди одобряването на съответния план/програма.

**ІІ.** На територията на Община Раковски попадат защитени зони по Натура 2000:

Защитени зони за опазване на дивите птици:

BG0002081 „Марица-Първомай” за опазване на дивите птици, обявена със Заповед №РД-909/11.12.2008 г. (ДВ бр. 13/2009 г.) на Министъра на околната среда и водите.

Защитени зони за опазване на природните местообитания и на дивата флора и фауна:

BG0000578 „Река Марица”, обявена със Заповед №РД-728/19.08.2024 г. на МОСВ (Бр.74/30.08.2024 г.)

• BG0000291 „Гора Шишманци”, обявена със Заповед № РД 383/15.05.2020 г. на МОСВ (ДВ бр. 50/02.06.2020 г.)

• BG0000289 „Трилистник”, обявена със Заповед № РД-340/31.03.2021 г. на МОСВ (ДВ бр. 54/29.06.2021 г.)

• BG0000429 „Река Стряма”, обявена със Заповед №333/31.03.2021 г. (ДВ бр.54/29.06.2021 г.) на МОСВ.

В териториалния обхват на Община Раковски попада

• природна забележителност "Чирпан бунар" обявена със заповед № 3039 от 3.10.1974 г. на Министерството на горите и опазване на природната среда (ДВ, бр. 88 от 1974 г.), актуализирана със Заповед No.РД-948 от 18.10.2022 г., бр. 90/2022 на Държавен вестник.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-1377-1/30.05.2025г.